તમામ પ્રોજેક્ટ્સમાં કાર્પેટ અને સુપર બિલ્ટ-અપ એરિયાની વિગતો સ્પષ્ટપણે આપવામાં આવી છે. ગણતરી કરતાં એ ધ્યાને આવે છે કે દર્શાવેલા સુપર બિલ્ટ-અપ એરિયાની સામે 50-53 ટકા કાર્પેટ એરિયા ઓફર કરવામાં આવે છે. સરળ રીતે કહીએ તો 100 ચોરસ ફુટ સેલેબલ એરિયામાં ગ્રાહકને લગભગ 50 ચોરસ ફુટ કાર્પેટ એરિયા મળે છે (કાર્પેટ એરિયા રેરા માર્ગકર્શિકા મુજબ વ્યાખ્યાયિત થાય છે.) થોડાં વર્ષો પહેલાં સુધી 60-65 ટકા જેટલો ઊંચો રેશિયો હતો એટલે કે 100 ચોરસ ફુટ સુપર બિલ્ટ-અપમાં 60 ટકાથી વધારે કાર્પેટ એરિયા મળતો હતો.